b'\n_START_ARTICLE_\nRoger Ebert\n_START_PARAGRAPH_\nRoger Ebert (Urbana, Illinois, 18. lipnja 1942. - 4. travnja 2013.) bio je jedan od najslavnijih filmskih kriti\xc4\x8dara SAD-a i prvi dobitnik Pulitzerove nagrade za filmske kritike. Ebert je pisao za Chicago Sun-Times.\n_START_SECTION_\nKarijera\n_START_PARAGRAPH_\nEbert je zavr\xc5\xa1io studij na University of Chicago i pisao je filmske kritike skoro 40 godina, a veliku popularnost je stekao od 1982. do 1999. godine kada je zajedno sa svojim kolegom Geneom Siskelom vodio televizijsku emisiju Siskel & Ebert u kojoj su njih dvojica razgovarali i debatirali o filmovima u kinima te im davali ili palac dolje ili palac gore. Siskel je preminuo 1999. pa ot tada je emisiju vodio sa novim kriti\xc4\x8darem, zvanim Richard Roeper._NEWLINE_Ebert je bio prijatelj Russa Meyera sa kojim je napisao scenarij za film "Beyond the Valley of the Dolls" koji nije dobro pro\xc5\xa1ao kod publike. Odradio je audio komentare na DVD-u za filmove "Gra\xc4\x91anin Kane", "Casablanca", "Crumb" i druge, a poznato je da je bio veliki obo\xc5\xbeavatelj ZF-a, tako da je jedan od njegovih najdra\xc5\xbeih filmova bio "2001: Odiseja u svemiru". 1993. se o\xc5\xbeenio za odvjetnicu Chaz Hammelsmith, a prije nje je izlazio na spoj sa Oprah Winfrey. 2006. mu je u operaciji odstranjen tumor.\n_START_SECTION_\nStil pisanja\n_START_PARAGRAPH_\nEbert je bio prili\xc4\x8dno razvikan i imao je jednak broj obo\xc5\xbeavatelja i osporavatelja. Stil njegovih kritika je bio vrlo slobodan i subjektivan, tako da je povremeno upotrebljavao sarkazam (osobito prema filmovima koji mu se nisu svidjeli) ili je \xc4\x8dak pisao u obliku pjesmi ili zami\xc5\xa1ljenih razgovora. Prema njegovoj skali od nula do 4 zvijezde, do 2.5 zvijezde film nije preporu\xc4\x8dljiv. Tako je bilo puno prigovora u njegovim recenzijama; primjerice, film "Paklena naran\xc4\x8da" kojeg je re\xc5\xbeirao Stanley Kubrick dobio je od njega samo 2 zvijezde, "Gladijator" i "Klub boraca" tako\xc4\x91er a hvaljeni njema\xc4\x8dki film "Limeni bubanj" Volkera Schl\xc3\xb6ndorffa ocijenjen je sa 2.5 zvijezde, dok je, primjerice, "Ameri\xc4\x8dka pita 2" dobila 3, a "Anakonda" \xc4\x8dak 3.5 zvijezde. Ipak, on sam je tvrdio da nema univerzalnih kriterija za ocjenjivanje filmova, nego da je to potpuno subjektivno iskustvo.'